"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
Tere tulemast!
Täna jätkab Tapani Suonto eelmise nädala põletusohvri teemal.
Enne seda näeme filmi One Way noortetööst Indias.
Noortetöö Indias
One Way on teinud Indias tööd alates 2000. aastast.
Üks uuemaid tööharusid on noortetöö,
mille sihiks on viia evangeelium Andra Pradeshi noorteni.
Indias tööd alustades
polnud piirkonnas ühtki kõrgharidusinstitutsiooni.
Nüüd on kõrgkoole 13 ja tuhanded noored
õpivad neis insenerideks, arstideks ja teisteks professionaalideks.
Kui kasvõi 10% neist noortest Kristusele võidetakse,
on see suur võit nii neile endile kui igavikule,
kuid ka nende lähedastele.
Kui noored kooli lõpetavad ning viivad Kristuse kaasa koju
ja töökohtadesse, võivad nad jõuda kohtadele,
kuhu ilma hariduseta ei pääseks.
Samas tutvustavad nad Kristust uutele inimestele.
On ülioluline kasutada meile antud võimalust
ja pühenduda omalt poolt noorsootööle.
Suure panuse selles töös annavad Sateenkaari lastekodu kasvandikud,
kelle elus Kristusel on suur roll.
Meie India töö juht Joel Kodali on musikaalne ja loov visionäär,
kelle südames põleb noortetöötuli.
Tal on töö jaoks palju plaane.
Töö siiski alles algab ja väljakutsed on suured,
nagu järgmiseks kuulemegi.
Seisame uue Reede Kristusele Keskuse katusel.
Täname Jumalat selle eest,
et Ta andis meile OWMs selle imelise kingituse.
Friday for Christ on noorte seas ainulaadne.
Seisame hoone teisel korrusel.
Nagu näha pole hoone veel valmis.
Oleme ehitanud kaks korrust,
ja peame neid veel viimistlema.
Algse plaani järgi tuleb meil kolm korrust.
Jumal on tõesti avanud ukse, et noored saavad siia tulla
ja Ta oma isikliku Päästjana vastu võtta.
Usun, et Jumal saadab siia õiged inimesed.
Paljud palvetavad selle projekti eest.
Oleme väga tänulikud Jumalale ja oma Soome sõpradele,
kes on aidanud selle hoone valmimisel.
Ehitada on veel palju.
Peame selle projekti lõpule viima.
Oleme võtnud ususammu ja edeneme usus.
Vajame palju palvet, et hoone valmis saaksime
ja võiksime selle Jumala kasutusse pühitseda
tööks lähiümbruse noorte ja tudengitega.
Hoonesse tuleb siis kolm korrust.
Meil on koht raamatukogule.
Tudengid võivad tulla siia ja lugeda tavakirjandust,
teaduslikke ja muid tudengeile vajalikke raamatuid.
Neile luuakse lugemiseks ainulaadne raamatukollektsioon.
Meil on ka tasuta internetikeskus,
kus õpilased võivad tasuta internetti kasutada.
Meil on ka ajaveetmisruume sisemängude mängimiseks.
See on noortekeskus, kus tudengid võivad aega veeta,
raamatuid lugeda ja internetti kasutada.
Põhieesmärgiks on need noored Kristusele võita.
Meil on palvesaal,
kus peame Reede Kristusele õhtuid
ja teistel nädalapäevadel muid üritusi.
See on kanal,
mille abil võime jõuda uskmatute noorteni,
et nad tuleksid meiega osadusse ja koostööd tegema,
kuulama, mida Reede Kristusele teeb,
RK-õhtutel julgelt osalema,
kuulama evangeeliumi
ja Jumal päästab Tema auks sadu noori.
Nii me usume.
Noorteni jõudmiseks on erinevaid viise.
Pakume neile ruume Reede Kristusele Keskuses,
võimalust muusikat kuulata, kasutada internetti,
lugeda, mängida saalimänge
ja ennekõike kohtuda usklikega.
Tulevikuplaanidesse kuuluvad ka helistuudio,
erinevad noorteüritused, noortele suunatud kohalik telesaade
ja evangeeliumiveoauto.
Väljakutsed on suured, kuid Jumal võib need täita.
Töö on hästi käima läinud.
Mitmetel noorteüritustel on osalenud sadu
ja isegi tuhandeid noori.
Muusik Pekka Simojoki esines neist kahel üritusel.
Oma laheda muusika ja stiiliga teenis ta noortelt sooja vastuvõtu.
See on korralik elamus. India on täiesti omaette maailm.
Olen siiani Indiast mööda käinud.
Olen käinud Aafrikas ja Aasias ja India oli nimekirjas.
Kui Tapani Suonto mind kutsus, tulin joostes.
Siin on tuttavat aafrikalikku soojust,
loodust ja loomi, ning inimesi.
Liiklus on hullumeelne ja paigad veidi räämas,
pidevalt käib mingi sebimine.
Eurooplase jaoks on liialt prahti, kuid seda oli ka Aafrikas.
India on kraadi võrra eksootilisem.
Inimesed on siiski samasugused.
Inimeste soojus sarnaneb väga Aafrikale.
Tunnen end siin väga koduselt.
Hommikul käis kõva lärm, kui katusel hüples ahvikari.
Selle peale pole Soomes küll kunagi üles ärganud.
See on olnud võimas elamus.
Saalis oli 1200 inimest
ja väljas vaatas ekraanidelt veel sadu.
Laupäeval oli veidi vähem rahvast, kuid hästi palju noori,
tohtutult palju noori mehi ja poisse. Tüdrukuid muidugi ka.
Neil on hämmastavalt palju oskusi, innukust ja töönägemusi.
Võiks ju arvata, et meid polegi Indias nii väga vaja,
aga indialastel jääb puudu ressurssidest,
selles on neil abi vaja.
Mulle jäi hea maitse suhu, kui esinesin üksinda kitarriga
pooleteisttuhande indialase ees.
Paras väljakutse.
Omaette väljakutseks olid kohalikud helimehed,
kes kõrvad lukku ajasid.
Mitmekordsete palvete peale vastasid nad pead raputades 'jah'.
Kui palusin valjust vähendada ja nad pead raputasid,
mõtlesin, et nad teevad nalja.
Hiljem mõistsin, et see tähendas 'jah'.
Aga volüüm oli neil ikka kõva küll.
Ja inimeste tagasiside ...
Tundub, et siin on palju tööd. Pinnas näib hea.
Tudengid on väga huvitatud, laulavad innukalt kaasa.
Kontserdi järel tegin poistega kümneid pilte,
tüdrukud nii palju ei tulnud.
See, et keegi end akustilise kitarriga saadab,
oli neile täiesti uus asi.
Keegi tuli ütlema, et pole seda kunagi näinud.
Ütleksin, et vajadus on suur ja pinnas on valmis.
Vaja on visiooniga inimesi, kes tuleks ja teeks.
India evangelistid ja jutlustajad
saaksid meist, soomlastest, siin ilmselt paremini hakkama,
kuid moraalset tuge ja julgustust ning majandusabi on küll vaja.
India noortekoosolekud on ainulaadsed.
Tempo ja heli on kõvad ning kõigil on lõbus.
Sealsete Reede Kristusele õhtute üheks teemaks ongi olnud
"Music and fun" - muusikat ja lõbu,
unustamata jõulist, evangeelset sõnumit.
Publik kuulab jutlusi tihti keskendunult ja vaikselt.
Muusikal on noortetöös tähtis roll.
Joel Kodali on ise teinud ja plaadistanud 3 plaati.
Nende abil on Reede Kristusele töö Indias veelgi tuntumaks saanud.
Suurimatel RK üritustel on osalenud isegi 8000 osalejat.
Aktiivse kuulutamise tulemusel võiks arv veelgi suurem olla.
Noorteüritustele tulijaid jätkub,
puudu on pigem töötegijaist ja muudest ressurssidest.
Meie eesmärgiks pole vaid India ressursipuudust täita,
vaid teha seda ka Soomes.
Meil on nägemus Soome noortest,
kes võiksid lisaks Indiale külastada teisigi riike,
levitades evangeeliumi ja õhutades kohalikke noori kaasa lööma.
Selle väljakutse tahame esitada sulle, hea kuulaja.
Siin tehakse head tööd.
Võin kinnitada kõigile kuulajaile, et One Way Missionit tasub toetada.
Siin on hea, maalähedane tööatmosfäär.
Hinna ja kvaliteedi suhe on hea.
On palju organisatsioone, mille ülalpidamine nõuab palju raha
ja hooneid jms.
Siin tehakse vähese rahaga suuri asju.
Vähese raha viljad on olnud hämmastavad.
See oli positiivne üllatus.
Nüüd on järg õpetuse käes.
Tapani Suonto jätkab eelmise nädala teemat "Põletusohver".
One Way Pühapäevapidu kell 12.00, Vuorikatu 19, Helsingi
Kui saad osa Kristusest ja oled Kristuses,
mõtleb Jumal sinust samamoodi nagu Kristusest.
Ta näeb sind täiuslikuna.
Kuid selle soosingu väljateenimisega pole meil mingit pistmist.
See on kõik kuulekuse tulemus.
Meie jaoks oli see ülioluline,
et Kristus oli lõpuni kuulekas.
Ei lepitatud vaid meie patte,
vaid saame osa Kristuse soosingust Isa ees.
Kui kogudusetelgis ohvreid toodi, ei küsitud, kes ohverdaja oli,
vaid milline oli ohver.
Meie ohver oli täiuslik.
Kõik põhines vaid ohvril, miski ei sõltunud ohverdajast.
Iga ohverdaja pani käed ohvrile, kes tahes ta ka polnud.
Ta võis olla hetero või homo, preester või mõrvar.
Kui ta oma ohvri oli toonud, võis ta oma käed ohvri peale panna
ja ta sai osa Kristuse kuulekusest. Ta muutus Jumalale meelepäraseks.
See kirjeldab seda, mis meile Kristuses kuulub.
Pole mingit tähtsust, kust sa tulnud oled.
Su minevikul pole mingit tähtsust.
Isegi kui oleksid ühiskonna ees mitmekordse surmanuhtluse teeninud,
kui toetud Kristusele, muutud meelepäraseks
ja saad osa Kristuse kuulekusest.
Küsimus pole ohverdajas, vaid ohvris,
ja ohver oli täiuslik.
3Mo 1:5 - "Siis ta tapku mullikas Issanda ees."
Põletusohver ei kujuta Kristust
ohverdatuna inimese südametunnistuse jaoks,
vaid Jumala südame jaoks.
Rist ei tähenda antud juhul patu kohutavust,
vaid Kristuse kuulekust.
Aaroni pojad esindavad kogudust, preesterkonda, vaimse kojana.
Asi pole patuohvri veres, vaid põletusohvris.
Veri ei tunnista siin pattude lepitamisest,
vaid Kristuse täiuslikust kuulekusest.
Kogudusetelgis õppis Iisrael nende ohvrite kaudu tundma
Kristuse sügavat saladust.
Kogudusetelgis ehk Kristuses võib koguduski õppida tundma
Kristuse täiuslikku kuulekust
ning Tema tõttu ka osasaamist Jumala soosingust
ja mõtetest Kristuse kohta, ning Tema uutloovas väes,
kui Ta meid uuendab.
Mõelge, mida Piibel ütleb.
Kui vaatame Kristust nagu peeglis, muutume samasuguseks kujuks
aust ausse. Seda teeb Issand, kes on Vaim.
Kas pole imeline?
Saame osa sellest imelisest täiuslikust kuulekusest Kristuses
Jumala suure armu tõttu vaid Teda vaadates,
ja me muutume. Kas oled tähele pannud?
Me kõik muutume.
Kui vaid veidi ringi vaatad, näed, et see on muutunud seltskond.
Kurjategijaist on saanud pühapäevakoolipoisid.
Mitu röövlit meie seas on? Ja muud silmakirjatsemist?
Olime kõik läbinisti mädad, kui Kristuse juurde tulime,
Temast osa saime ja muutusime.
Olen elus korduvalt hämmingus olnud,
kui konkreetselt see usklikuks saanute eludes näha on.
Kui vaadata inimeste sügavaimaid sidumisi ja ängistusi,
kus ollakse sõna otseses mõttes mõrvarid, röövlid, ohtlikud,
uimastisõltuvuses jne,
siis on imeline, kui inimene annab elu Jeesusele,
ja kuulutab järgmisel päeval juba Jeesust.
Ka Lauri Jakkila hakkas järgmisel päeval
kedagi Jeesuse juurde juhtima, nagu oleks kogu elu jutlustaja olnud.
Nii juhtub paljudega.
Üks mees õppis paari nädalaga veidi kitarri mängima
ja läkski juba ärkamiskoosolekule laulma ja Jeesusest tunnistama,
kuigi oli kogu elu paadialune olnud.
Ta nägi Kristust ja vaatas Jeesust ning muutus.
Saame osaks Kristusest.
See on vapustav muutus.
See tunnistab tänagi maailmale,
et Jeesus Kristus on üles tõusnud.
Meie ühiselt, Jumala kogudusena.
Kõik, mida teeme kuulekuses Jumalale,
kui armastame ligimest maailma servani,
meie - tühised röövlid,
kanname Jumalale vilja, ja see toob Talle au.
Salm 9 - "Preester süüdaku see kõik altaril põlema:
see on põletusohver, healõhnaline tuleohver Issandale!"
Teiste ohvrite puhul sai preester osa sellest omale,
vahel ka ohverdaja ise.
Põletusohvris kuulus kõik Jumalale healõhnalise ohvrina.
Me ei näe veel kõike, kui näeme vaid seda,
mis rahuldab meie kui patuste vajadusi.
Põletusohver avab meie ees risti Jumala perspektiivist vaadatuna.
Miski ei saanud kirgastada Tema au samamoodi
kui Kristuse täiuslik kuulekus ja surm.
Iga meiegi kuulekuse tegu kuulutab maailmale Jumala au.
Piibel ütleb: Kristus teie sees, auhiilguse lootus.
Aamen. Vaikime palveks.
Elav Jumal, täname Sind imelise Kolgata ohvri eest.
Täname Sind, et sellest piisab, ja see on nii täiuslik,
et me ei suuda seda isegi täielikult mõista.
Aita meil pöörata oma pilgud ära iseenda pealt,
meie endi viletsuselt Kolgata ristile ja Kristusele.
Aita meil mõista, Issand,
Piibli lohutavat sõnumit sellest,
et oleme saanud osa Kristusest,
oleme Temaga üks, oleme Kristuses,
ja Sina armastad meid täna ning rõõmustad meie üle
tänu sellele täiuslikule ohvrile Kolgatal.
Aitäh, Jeesus, selle ohvri eest! Aitäh Sinu sõnakuulelikkuse eest!
Aitäh, et näitasid meile tee elu ja igaviku juurde!
Aitäh, et me ei pea tegema muud, kui vaatama Sind, Jeesus,
ja võime Sinust osa saada;
võime päev-päevalt muutuda Kristuse sarnaseks.
Aitäh selle suure armu eest!
Ole ülistatud ja kiidetud meie seas Jeesuse nimel! Aamen.
Oo Jumal, mu tiivad murdunud, võta embusse imelisse.
Olen lennanud liiga kaugel', olen leidnud end eksiteelt.
Olen lennanud sinu embusse, läbi ilmamaa pimestuse.
Tuhat päiksesüsteemi läbisin, igas taevas neist viibisin.
Oo Jumal, mu tiivad murdunud, võta embusse imelisse.
Olen lennanud liiga kaugel', olen leidnud end eksiteelt.
Nüüd viimase taeva piiril, surmavalduse väravas,
ma värisen üsna vaikselt ja palvetan, palvetan.
Oo Jumal, mu tiivad murdunud, võta embusse imelisse.
Olen lennanud liiga kaugel', olen leidnud end eksiteelt.
Oo Jumal, mu tiivad murdunud, võta embusse imelisse.
Olen lennanud liiga kaugel', olen leidnud end eksiteelt.
See on tänaseks kõik.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri